Atia

Atia edo Atia Balba (K.a. 85 - 43) Gaio Oktavioren, Augusto enperadorearen, ama izan zen. Atia Gaio Julio Zesarren iloba ere bazen, Atiaren ama Julia Minor, Zesarren arreba baitzen. Aita berriz, Marko Atio Balbo Erromako pretorea izan zen. Segur aski bazuen izen bereko ahizpa zaharrago bat, zenbaitetan Atia Secunda izenaz ageri baita.

Atia Gaius Oktaviorekin ezkondu eta izen bereko haurraz erditu zen, gerora Augusto enperadorea izango zena. Haurrak lau urte zituelarik hil zitzaion senarra Atiari, eta Luzio Marko Filipo kontsularekin ezkondu zen handik hiru urtera (K.a. 56an).

K.a. I. mendeko emakumeak
Antzinako Erromako emakumeak
Augusto
Julio Zesar